Document ID: 32006D0020

KOMISIJAS LĒMUMS
(2005. gada 23. decembris),
ar kuru groza Lēmumu 2005/59/EK attiecībā uz apgabaliem Slovākijā, kuros jāīsteno plāns par klasiskā cūku mēra apkarošanu savvaļas cūkām
(izziņots ar dokumenta numuru K(2005) 5632)
(Autentisks ir tikai teksts slovāku valodā)
(2006/20/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1), un jo īpaši tās 16. panta 1. punktu,
tā kā:
(1)
Komisija pieņēma 2005. gada 26. janvārī Komisijas Lēmumu 2005/59/EK, apstiprinot plānus par klasiskā cūku mēra apkarošanu savvaļas cūkām un savvaļas cūku ārkārtas vakcināciju pret klasisko cūku mēri Slovākijā (2) kā vienu no šīs slimības apkarošanas pasākumiem.
(2)
Slovākijas varas iestādes ir informējušas Komisiju par slimības attīstību savvaļas cūku populācijā pēdējā laikā. Minētajā informācijā norādīts, ka klasiskais cūku mēris savvaļas cūku populācijā veiksmīgi izskausts Trnava rajona veterinārās un pārtikas pārvaldes teritorijā (kas ietver Trnava, Piešťany un Hlohovec rajonus) un Banská Bystrica pilsētas rajonā (kas ietver Banská Bystrica un Brezno rajonus). Apstiprinātie slimības apkarošanas plāni minētajos apgabalos vairs nav jāpiemēro.
(3)
Tādēļ ir attiecīgi jāgroza Lēmums 2005/59/EK.
(4)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/59/EK pielikuma 1. punktu aizstāj ar šā lēmuma pielikuma tekstu.
2. pants
Šis lēmums ir adresēts Slovākijas Republikai.
Briselē, 2005. gada 23. decembrī

Labels: 0
18
20
6